รัฐบาลไทย-ข่าวทำเนียบรัฐบาล-ธอส. พร้อมโอน!! ของขวัญปีใหม่ 1,000 บาท ผ่าน Application GHB ALL สำหรับลูกค้าผ่อนดีมีวินัย และมีวงเงินกู้รวมไม่เกิน 1 ล้านบาท
วันจันทร์ที่ 16 ธันวาคม 2562
ธอส. พร้อมโอน!! ของขวัญปีใหม่ 1,000 บาท ผ่าน Application GHB ALL สําหรับลูกค้าผ่อนดีมีวินัย และมีวงเงินกู้รวมไม่เกิน 1 ล้านบาท
ธอส.จัดทํา “โครงการของขวัญปีใหม่ 2563 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย” มอบเงินจํานวน 1,000 บาท ให้แก่ลูกค้าที่มีคุณสมบัติตามที่ธนาคารกําหนด ด้วยวิธีการโอนเงินผ่านบัญชีเงินฝากที่ผูกกับ Application GHB ALL
ธนาคารอาคารสงเคราะห์ (ธอส.) สนับสนุนนโยบาย ดร.อุตตม สาวนายน รัฐมนตรีว่าการกระทรวงการคลัง ที่มุ่งส่งเสริมวินัยทางการเงินของกลุ่มผู้มีรายได้น้อย พร้อมเติมกําลังซื้อ กระตุ้นให้เกิดการใช้จ่ายหมุนเวียนในระบบเศรษฐกิจ จัดทํา “โครงการของขวัญปีใหม่ 2563 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย” มอบเงินจํานวน 1,000 บาท ให้แก่ลูกค้าที่มีคุณสมบัติตามที่ธนาคารกําหนด ด้วยวิธีการโอนเงินผ่านบัญชีเงินฝากที่ผูกกับ Application GHB ALL ประเดิมลูกค้ากลุ่มแรกรับเงินทันทีภายในเดือนธันวาคม 2562 ครอบคลุมลูกค้าของธนาคารที่มีสิทธิ์รับของขวัญปีใหม่จํานวนกว่า 170,000 ราย
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนนโยบายของ ดร.อุตตม สาวนายน รัฐมนตรีว่าการกระทรวงการคลัง ที่ต้องการจัดทําของขวัญปีใหม่ ประจําปี 2563 ที่มุ่งส่งเสริมการมีวินัยทางการเงินในการผ่อนชําระเงินกู้เพื่อที่อยูอาศัยของกลุ่มลูกค้าธนาคารผู้มีรายได้น้อย พร้อมทั้งเติมกําลังซื้อ กระตุ้นให้เกิดการใช้จ่ายหมุนเวียนในระบบเศรษฐกิจในช่วงเทศกาลปีใหม่ ธอส. จึงได้จัดทํา “โครงการของขวัญปีใหม่ 2563 เพื่อส่งเสริมวินัยทางการเงินสําหรับลูกค้า ธอส. ผู้มีรายได้น้อย” โดยธนาคารจะมอบเงินจํานวน 1,000 บาท ให้แก่ลูกค้าที่มีคุณสมบัติตามที่ธนาคารกําหนด ประกอบด้วย 1.วงเงินกู้ทุกบัญชีภายใต้หลักประกันเดียวกันไม่เกิน 1 ล้านบาท 2.ต้องไม่เป็นหรือไม่เคยเป็นหนี้ที่ไม่ก่อให้เกิดรายได้ (NPL) รวมถึงไม่เคยประนอมหนี้กับธนาคาร และไม่เคยมีประวัติการติดตามขอให้ชําระหนี้ค้าง 3.มีประวัติการผ่อนชําระหนี้ดีย้อนหลัง 48 เดือน โดยชําระตรงเวลาและไม่น้อยกว่าเงินงวดที่ธนาคารกําหนดทุกเดือน และ 4.ต้องชําระเงินงวดของเดือนธันวาคม 2562 ในระหว่างวันที่ 1 ธันวาคม 2562 ถึงวันที่ 31 ธันวาคม 2562 ทั้งนี้ ลูกค้าต้องมาแสดงความจํานงที่ธนาคารอาคารสงเคราะห์ได้ทุกสาขาทั่วประเทศ ผ่านระบบ GHB KYC เพื่อตรวจสอบและยืนยันตัวตนของลูกค้า โดยจะโอนเงินของขวัญผ่านบัญชีเงินฝากที่ผูกกับ Application GHB ALL ของธนาคาร ให้แก่ลูกค้าที่มีคุณสมบัติตามที่ธนาคารกําหนด ซึ่งมีจํานวนกว่า 170,000 ราย แบ่งออกเป็น 3 กลุ่ม ได้แก่
1.กลุ่มลูกค้าที่มีคุณสมบัติตามที่ธนาคารกําหนด และชําระเงินงวดผ่าน GHB ALL ภายในเดือนธันวาคม 2562 ธนาคารจะโอนเงินของขวัญปีใหม่ในเดือนธันวาคม 2562
2.กลุ่มลูกค้าที่มีคุณสมบัติตามที่ธนาคารกําหนด แต่ไม่ได้ชําระเงินงวดผ่าน GHB ALL เช่น ชําระผ่านเคาน์เตอร์การเงิน, ตู้ ATM หรือเครื่องชําระหนี้เงินกู้ LRM ในเดือนธันวาคม 2562 ซึ่งลูกค้าจะต้องลงทะเบียนใช้บริการ GHB ALL และชําระเงินงวดผ่าน GHB ALL ภายในเดือนมกราคม 2563 ธนาคารจะโอนเงินของขวัญปีใหม่ภายในเดือนมกราคม 2563
3.กลุ่มลูกค้าสวัสดิการหักเงินเดือน ต้องลงทะเบียนใช้บริการ GHB ALL ภายในเดือนมกราคม 2563 ธนาคารจะทําการโอนเงินของขวัญปีใหม่ภายในเดือนมกราคม 2563 เช่นกัน
ทั้งนี้ ลูกค้าของธนาคารสามารถสอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์